คุณคะ เมื่อวานตอน 15.00 นาฬิกา โดยประมาณ ดิฉันไปเที่ยวที่วัดแห่งหนึ่ง มีสุนัขตัวหนึ่งเข้ามารอกินอาหารข้างๆ น่าจะเป็นสุนัขที่วัด เลยให้อาหารมันโดยเอาถุงพลาสติกมารอง ตอนเก็บถุงพลาสติกนั้นทิ้งมือเผลอไปโดนด้านที่หมาเลียกิน จุดนั้นไม่มีสบู่หรือน้ำยาอะไรเพื่อล้างมือเลย ไดแค่เปิดน้ำจากก๊อกล้าง และแช่มือในน้ำที่ไหลจากก๊อกอบู่แป๊บนึง ผ่านไปประมาณชัาวโมงครึ่ง เผลอเอามือมาแคะสิว ดิฉันจำเป็นต้องไปฉีดวัคซีนไหมคะ รบกวนคุณช่วยตอบทีค่ะ ก่อนมันจะนานวันกว่านี้ ขอบค่ะ
สวัสดีค่ะ หากมือเปื้อนน้ำลายของสัตว์ การล้างด้วยน้ำและสบู่ โดยการฟอกสบู่ให้ทั่วทั้งมือ จะทำให้เชื้อไวรัสพิษสุนัขบ้าที่อาจปนเปื้อนมา รวมถึงเชื้อแบคทีเรียต่างๆ ตายได้ค่ะแต่หากไม่ได้ฟอกสบู่ดังกล่าว การปล่อยให้น้ำไหลผ่านมือ ย่อมทำให้น้ำลายและเชื้อโรคที่อาจปนเปื้อนมาหลุดออกไปได้ค่ะดังนั้นการนำมือที่ล้างและปล่อยให้แห้งไปประมาณชึ่วโมงครึ่งแล้ว โอกาสที่จะมีเชื้อโรคติดอยู่ที่มือจึงถือว่าน้อยอย่างยิ่ง การนำมือมาแคะสิว จึงไม่น่าทำให้ติดเชื้อพิษสุนัขบ้า รวมถึงเชื้อแบคทีเรียอื่นๆ ค่ะ